**ГРУПЕ**

**Група** подразумева већи или мањи број појединаца који су међусобно повезани и који имају заједнички циљ и извесне заједничке карактеристике.

У ширем смислу група је свако неструктурисано, неорганизовано људско мноштво- публика, маса или гомила.

**Врсте група:**

У **примарним групама** су везе међу члановима многоструке и емоционалне. Оне имају утицај у социјализацији личности и задовољењу њених потреба. То су пре свега пријатељи, вршњаци и сл.

**Секундарне групе** немају толики значај за социјализацију, понашање и идентитет личности, код њих не постоји изразита емоционална повезаност. То су нпр.политичке странке, радне организације и сл.

**Референтна група** је она која служи као узор понашања појединца и којој он тежи да припада. Колико ће нека особа бити задовољна својим нпр.социјалним статусом зависи са којом се групом пореди.

**Формална група** настаје као потреба да се изврши неки задатак, унапред је одређено ко ће сачињавати групу и бити руководилац (нпр.руководилац).

**Неформалне групе** људи сами стварају из потребе да ступају у интеракцију са другима, да би задовољили мотив за пријатељством, љубави.. у овим групама вођа је онај који има највећи утицај на групу или онај којег је група изабрала. У предузећу чланови представљају формалну групу али је могуће да постоји више неформалних група. Неформална група је обично пуно јака и намеће своје интересе другима.

Више чинилаца утиче на везаност појединца за групу, уколико он у групи може да задовољи своје потребе и уколико се његови интереси и вредности поклапају са групним, она ће му бити привлачнија и боље ће се уклопити у групу.

**Кохезионе групе** су оне у којима су међуљудски односи топли и пријатељски, што значи да ће појединац имати виши степен задовољства у раду у тој групи. У кохезионим групма рад је ефикаснији, продуктивнији.

У **некохезионим групама** нема пријатељских односа, нема спремности на помоћ и сарадњу. У таквим групама код појединаца се јављају менталне сметње, незадовољство послом, боловања, напуштања посла...

СТРУКТУРА ГРУПЕ

**Структура групе** је релативно устааљен однос међу члановима групе, као и њихов статус и улога унутар групе.

У неформалним групама положаји се формирају сами током постојања групе. Кроз сарадњу и комуникацију издваја се вођа, потом, најомиљенији члан онај са којим желе сви да сарађују, али и онај који је усамљен са којим не желе остали да раде.

У формалним групама унапред је одређен положај и статус појединаца.

Помоћу **социометријског поступка** проучавају се односи у мањим групама. Испитаницима се постављају питања с ким би из групе највише желели да обављају неку активност, а са ким најмање. На основу података, математичком обрадом се графички приказују односи међу члановима групе, у облику тзв.**социограма**, помоћу којег се може видети ко су звезде, ко одбачени а ко вође, затим колико има подгрупа и сл.

**РУКОВОЂЕЊЕ ГРУПОМ**

Примарна функција руковођења састоји се у: постављању циљева и задатака групе, координисању рада групе, репрезентовању групе, утицању на добре односе у групи...

**ТИПОВИ РУКОВОЂЕЊА**

1. **Аутократски тип руковођења** – један човек је апсолутни вођа. Сам прави план рада, одређује политику групе, активности чланова и односе међу њима. Инсистира на продуктивности и не упушта се ни у какве дискусије са члановима групе. Труди се да буде што мање комуникације међу члановима групе и да сва та комуникација иде преко њега. Због слабе комуникације међу члановима групе у случају нестанка вође група се обично распада. Овакве групе постижу добре радне резултате, међутим клима у којој живе чланови је неповољна и погодује појави фрустрације, агресије и сукоба.
2. **Демократски тип руковођења** – вођа није изолован од осталих чланова групе,већ руководи сарађујући са њом. Овај руководилац не само да дозвољава комуникацијух међу члановима грипе већ и настоји да она буде што интензивнија. Вођа даје предлоге и савете члановима групе али и прима сугестије од њих на заједничким састанцима. Огдоворност је на свим чланоима групе јер сви учествују у доношењу одређене одлуке. Предност овог типа руковођења је што сви учествују у решавању проблема па су више заинтересовани за рад. Истражуивања су показала да су чланови групе са демократским руковођењем више мотивисани за рад и постижу већу ефикасност у раду него људи у аутократски вођеним групама.
3. **Руковођење на принципу пуних индивидуалних слобода –** ово је у ствари руковођење без руковођења, јер је улога вође сведена на минимум. Једина његова улога је да прерасподели задатке члановима и региструје резултате рада. Чланови групе самостално решавају зафатке ослањајући се само на себе и своје знање. Везе између вође и члановасу веома слабе док везе између самих чланова не постоје. Овај начин руковођења даје веома слабе резултате у погледу ефикасности иако људи изјављују да би најрадије радили у оваквим групама. Руковођење на принципу индивидуалних слобода било би целисходно само код високо савесних и одговорних појединаца, нпр.у неким научним институцијама.

Референце:

Кузмановић, Б., Штајнбергер, И.(1989). *Психологија за III и IV разред трговинских, угоститељско-туристичких и школа за личне услуге.* Београд: Завод за уџбенике и наставна средства

ДОМАЋИ ЗАДАТАК

1. Нацртајте једну дуж на чијем једном крају ћете написати ниска кохезивност, а на другом крају висока кохезивност. Сваки ученик треба да процени где се по његовом мишљењу на тој димензији налази одељење коме припада.

2. Набројте 5 група и за сваку одредите ком типу групе припада. Нпр. Школско одељење – формална група, политичка странка – секундарна група итд...